SA se Kevin dring deur na Wimbledon-halfeind | Maroela Media
Kevin Anderson (Foto: @Wimbledon, Twitter)
Anderson (32) het die eerste gekeurde Roger Federer van Switserland geklop met 2-6, 6-7(5), 7-5, 6-4, 13-11.
"Ek het my bes probeer om aan te hou baklei. Om Roger Federer by Wimbledon te klop is iets wat ek nie sommer sal vergeet nie," het Anderson ná die wedstryd gesê. "Ek het net vir myself gesê ek moet aanhou, en soos wat die wedstryd voortgeduur het, het ek vir myself bly sê dis my dag."
Kevin Curren het in 1983 tot die finaal deurgedring. Curren het in 1985 ook na die finaal deurgedring, maar was in daardie stadium reeds 'n Amerikaanse burger.
Novak Djokovic van Serwië het reeds sy plek in die halfeind verseker nadat hy met Kei Nishikori van Japan afgereken het. Rafael Nadal (Spanje) en Juan Martín del Potro (Argentinië) en Milos Raonic (Kanada) en John Isner (Amerika) spook intussen sake uit vir hul plek in die halfeind.
?? @KAndersonATP ?? pic.twitter.com/oDJ9CMip6y
so bly vir hom. Hy lyk na so n nederige ou. Wat hard Werk. Ek hoop hy wen die beker die jaar.
Pragtig, Kevin, was 'n magtige stryd en jy is 'n waardige wenner!! Geluk en baie sterkte en voorspoed vorentoe.
Wow!!!!!! Ongelooflik! Baie geluk!
Kophou en koel wees.
Gaan moeilik wees, maar mag jy tot die bittereinde aan die wenkant wees.
Welgedaan, jy maak ons super trots. En ek hoop die klomp wat maandag aand so baie te se gehad het dat jy dit nooit sal maak nie en ook chokers se monde is nou gesnoer. Sterkte met die volgende wedstryd.